stanford-oval/wikipedia huggingface dataset:
סקרצו

סקרצו (באיטלקית: scherzo; ברבים: סקרצי) הוא קטע או פרק מוזיקלי מהיר ובעל אופי משועשע לרוב, המהווה לעיתים חלק מיצירה גדולה יותר, כגון סימפוניה. פירוש המילה באיטלקית הוא "הלצה". לעיתים משתמשים במילה "סקרצנדו" כהוראה, לבצע פסקה מוזיקלית בהלך רוח משועשע.
פרקי סקרצו בודדים היו קיימים בספרות המוזיקלית גם בזמן שבו המינואט תפקד כפרק ביניים ביצירות גדולות. לרוב הוא הופיע כיצירה עצמאית והופעותיו כפרק ביצירה רב פרקית היו בודדות ולא עקביות. הסקרצו כפרק ביניים ביצירות גדולות התפתח בהדרגה מן המינואט ובהדרגה החליף אותו כפרק השלישי (או לפעמים השני) בסימפוניות, רביעיות מיתרים, סונאטות ויצירות דומות. הסקרצו משמר את מקצב 3/4 של המנואט ואת מתכונתו המשולשת, אבל נחשב למהיר יותר. במקרים רבים, אך לא תמיד, הוא חדור עליצות ומשובה. פה ושם אפשר למצוא דוגמאות לסקרצי שאינם במקצב 3/4 המסורתי, כמו בסונאטה מס' 18 של בטהובן. בדומה למינואט, מנוגן הסקרצו בדרך כלל עם הטריו הנלווה אליו, שאחריו באה חזרה על הסקרצו ויוצרת צורת ABA, או צורה בינארית. מתכונת זו חוזרת על עצמה לפעמים פעמיים או יותר (ABABA). נושא B הוא הטריו, קטע קליל יותר ובהשתתפות קולות מועטים ברוב המקרים, אם כי לא בהכרח לשלושה כלים כפי שמשתמע משמו, אלא במוזיקה מתקופת הבארוק המוקדמת.
יוזף היידן כתב מינואטים, הקרובים מאוד בנימתם לסקרצי; יוצאי הדופן הן רביעיות המיתרים אופוס 33 הכתובות באופן עקבי עם סקרצו ולא עם מינואט. בטהובן ושוברט היו הראשונים לעשות שימוש נרחב בצורה זו. בטהובן, בייחוד, היסב את הקצב המנומס של המינואט למחול נמרץ הרבה יותר, עד כדי פראות, לעיתים.
רוב הסקרצי של בטהובן, כמו זה שבסימפוניה הפסטורלית כוללים שני מופעים של הטריו, שהשני בהם עובר לפעמים שינוי ואחריו, במקרים רבים, חוזר הסקרצו מקוצר בהרבה, בצורת קודה. שומאן, כפי שמציין סדריק תורפ-דייווי נהג גם הוא להביא שני טריו, אך שונים זה מזה.
הסקרצו נשאר פרק תקני בסימפוניה ובצורות הקרובות אליה במשך המאה ה-19. מלחינים החלו לכתוב סקרצי גם כיצירות נפרדות והרחיבו את ההגדרה המקובלת של הצורה. מתוך ארבעת הסקרצי המפורסמים לפסנתר של שופן, שלושת הראשונים קודרים ודרמטיים במיוחד וקשה לראות בהם הלצות. רוברט שומאן העיר עליהם, "באיזו אצטלה תתעטף הרצינות, אם בדיחות הדעת מצטעפת בשחורים?"
שימוש אחר ונבדל במילה בתחום המוזיקה מופיע במדריגלים קלי הדעת של תקופת הרנסאנס, שנקראו במקרים רבים "סקרצי מדריגלי". קלאודיו מונטוורדי, לדוגמה, כתב שני קבצים של יצירות בשם זה, הראשון בשנת 1607, השני ב-1632.
סר

ערך זה עוסק בתואר כבוד בריטי. אם התכוונתם למשמעות אחרת, ראו .
סֵר (מאנגלית: Sir) הוא תואר כבוד בריטי שבעבר היה משויך לאבירוּת בלבד. גם כיום הצורה הנכונה להתייחסות לאביר היא שימוש בקידומת "סר". המילה היא גלגול של המילה הלטינית Senior (אדם מבוגר), שהפכה בצרפתית ל-Sieur (אדון) ותורגמה לאנגלית עתיקה כ-Sire. האופן הנכון לשימוש בתואר הוא הצמדתו לפני שם פרטי או לפני שם מלא, ולא לשם המשפחה.
התואר ניתן לרוב למצטיינים בנתיני הממלכה המאוחדת (אנגליה, סקוטלנד, ויילס, צפון אירלנד), ואף לנתיני הקולוניות הבריטיות שהפכו למדינות בעצמן (קנדה, אוסטרליה, ניו זילנד) שעד ימינו שלטונן בצורה פורמלית עוד כפוף למונרכיה הבריטית.
בתקופה המודרנית מיוחס התואר, ללא ציון שמו של האדם, לאנשים בדרגה גבוהה יותר או ממעמד גבוה יותר (כמו מחנכים ומצביאים), בפיהם של ילדים כלפי אנשים מבוגרים יותר, כצורה הנאותה שבה אמור לפנות מוכר ללקוח, בפניות רשמיות (Dear Sir וכדומה), או בעת פנייה אל אדם זר. לפני כן שימשה המילה גברים בעלי מעמד שווה שכינו אחד את השני "סר" מתוך נימוס. המילה המקבילה לסר אצל נשים היא מאדאם (Madam) או מא'אם (ma'am). במקרה שמדובר באישה לא נשואה או בבחורה צעירה, היה נהוג בעיקר בעבר ופחות בשנות האלפיים, השימוש בתואר מיס (Miss).
בעבר היה נהוג בעברית לתואר זה התשמו"ץ (תרגום שומר משמעות וצליל) שַׂר, לדוגמה, השר משה מונטיפיורי.
הגרסה ליידי (Lady) היא לרעייתו של סר שנמשח על ידי מסדר האימפריה הבריטית, או לרעייתו של ברון.
הגרסה דיים (Dame) היא לאבירה שנמשחה בעצמה על ידי מסדר האימפריה הבריטית, או לברונית (שלא מתוקף נישואיה בלבד).
עונת 1980/1981 בגביע אירופה לאלופות בכדורסל

עונת 1980/1981 בגביע אירופה לאלופות בכדורסל הייתה העונה ה-24 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-9 באוקטובר 1980 והתחרות הסתיימה ב-26 במרץ 1981. בתחרות השתתפו 24 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-26 במרץ בשטרסבורג התקיים משחק הגמר.
התחרות הסתיימה בניצחון של מכבי תל אביב, בפעם השנייה בתולדות המועדון.
מהלך התחרות

בשלבים המוקדמים נקבעו 6 עולות לבית הגמר.
מהלך התחרות > בית הגמר

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה סינודינה בולניה | 10 | 17 | 7 | 3 | 864 | 837 | 27 |
| 2. | ישראל מכבי תל אביב | 10 | 16 | 6 | 4 | 903 | 880 | 23 |
| 3. | הולנד נשואה אי.בי.בי.סי. | 10 | 15 | 5 | 5 | 902 | 901 | 1 |
| 4. | יוגוסלביה בוסנה | 10 | 14 | 4 | 6 | 926 | 946 | 20- |
| 5. | ספרד (1977) ריאל מדריד | 10 | 14 | 4 | 6 | 912 | 895 | 17 |
| 6. | ברית המועצות צסק"א מוסקבה | 10 | 14 | 4 | 6 | 813 | 861 | 48- |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 26 במרץ 1981 | איטליה סינודינה בולוניה | 80:79 | ישראל מכבי תל אביב | רנו האלה, שטרסבורג |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 7,400 שופטים: לובומיר קוטלבה (צ'כוסלובקיה), פיטר ון דר ויליגה (הולנד) |
|  | נקודות: מרקו בונאמיקו (26)   רנו וילאטה (19) |  | נקודות: מיקי ברקוביץ' (21)   אולסי פרי (16)   ארל ויליאמס (20)   מוטי ארואסטי (5)  לו סילבר (6)   ג'ים בוטרייט (12) |  |
ישראל בתחרות

מכבי תל אביב זכתה במקום הראשון בבית המוקדם ב' והעפילה לבית הגמר. את בית הגמר היא סיימה במקום השני. במשחק הגמר היא ניצחה את סינודינה בולוניה.
עונת 1980/1981 בלה ליגה

| --- | --- |
 תקופת התחרות:  6 בספטמבר 1980 – 26 באפריל 1981 (233 ימים)
 מספר משתתפות:  18
 הזוכה:  ריאל סוסיאדד
 מספר משחקים:  306
 מספר שערים:  829 (2.71 בממוצע למשחק)
 מלך השערים:  ספרד (1945–1977) קיני   (20 שערים)
 → 1979/19801981/1982 ←
 
עונת 1980/1981 הייתה העונה ה-50 של לה ליגה שהיא הליגה הספרדית הבכירה בכדורגל. העונה החלה ב-6 בספטמבר 1980 והסתיימה ב-26 באפריל 1981.
הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה.
מליגת המשנה עלו ריאל מורסיה, אוססונה, וריאל ואיאדוליד.
ריאל סוסיאדד זכתה בתואר וזאת בפעם הראשונה בתולדות המועדון.
ריאל מורסיה, סלמנקה ואלמריה ירדו לליגת משנה בסוף העונה.
כדורגלנים מצטיינים

"פרס פיצ'צ'י" למלך השערים של העונה הוענק:  קיני (ספרד ספרד), ברצלונה, שכבש 20 שערים ב-30 משחקים. הוא זכה בתואר בפעם הרביעית בקריירה.
"פרס זאמורה" לשוער הטוב ביותר הוענק:  לואיס ארקונדה (ספרד ספרד), ריאל סוסיאדד, שספג 29 שערים ב-34 משחקים. הוא זכה בתואר בפעם השנייה ברציפות.
פרס דון בלון הוענק על ידי העיתון דון בלון:
הספרדי המצטיין: חבייר אורוטי (ספרד ספרד)
הזר המצטיין: אולי שטיליקה (גרמניה גרמניה)
מאמן העונה:  אלברטו אורמאצ'אה (ספרד ספרד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ריאל סוסיאדד (אלופה) | 34 | 19 | 7 | 8 | 52 | 29 | 23 | 45 | העפלה לגביע האלופות |
| 2 | ריאל מדריד | 34 | 20 | 5 | 9 | 66 | 37 | 29 | 45 | העפלה לגביע אופ"א |
| 3 | אתלטיקו מדריד | 34 | 16 | 10 | 8 | 46 | 39 | 7 | 42 | העפלה לגביע אופ"א |
| 4 | ולנסיה | 34 | 17 | 8 | 9 | 59 | 41 | 18 | 41 | העפלה לגביע אופ"א |
| 5 | ברצלונה | 34 | 18 | 5 | 11 | 66 | 41 | 25 | 41 | זכייה בגביע המלך הספרדי,   העפלה לגביע אירופה למחזיקות גביע |
| 6 | ריאל בטיס | 34 | 17 | 6 | 11 | 55 | 38 | 17 | 40 |  |
| 7 | ספורטינג חיחון | 34 | 14 | 10 | 10 | 58 | 40 | 18 | 38 |  |
| 8 | סביליה | 34 | 14 | 9 | 11 | 34 | 42 | 8- | 37 |  |
| 9 | אתלטיק בילבאו | 34 | 14 | 7 | 13 | 64 | 53 | 11 | 35 |  |
| 10 | אספניול | 34 | 14 | 6 | 14 | 37 | 42 | 5- | 34 |  |
| 11 | אוססונה | 34 | 12 | 8 | 14 | 35 | 46 | 11- | 32 |  |
| 12 | ריאל ואיאדוליד | 34 | 9 | 13 | 12 | 40 | 46 | 6- | 31 |  |
| 13 | הרקולס | 34 | 10 | 10 | 14 | 42 | 48 | 6- | 30 |  |
| 14 | ריאל סרגוסה | 34 | 9 | 11 | 14 | 31 | 44 | 13- | 29 |  |
| 15 | לאס פאלמס | 34 | 12 | 4 | 18 | 47 | 61 | 14- | 28 |  |
| 16 | ריאל מורסיה | 34 | 8 | 7 | 19 | 35 | 49 | 14- | 23 | ירדה ליגה |
| 17 | סלמנקה | 34 | 7 | 7 | 20 | 32 | 67 | 35- | 21 | ירדה ליגה |
| 18 | אלמריה | 34 | 6 | 7 | 21 | 30 | 66 | 36- | 19 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד (1945–1977) קיני | ברצלונה | 20 |
| 2 | ספרד (1945–1977) חואניטו | ריאל מדריד | 19 |
| 3 | ספרד (1945–1977) דניאל רואיס | אתלטיק בילבאו | 17 |
| 4 | ספרד (1945–1977) אנריקה מורן בלאנקו | ריאל בטיס | 16 |
| 4 | ספרד (1945–1977) חסוס מריה סטרסטגוי | ריאל סוסיאדד | 16 |
סופרבול LVIII

סופרבול LVIII (סופרבול 58) היה משחק פוטבול, שנערך ב-11 בפברואר 2024 בין אלופת עונת 2023 של חטיבת ה-NFC סן פרנסיסקו 49' לאלופת חטיבת ה-AFC קנזס סיטי צ'יפס ושימש גמר ליגת ה-NFL. המשחק שוחק באצטדיון אליג'אנט בפרדייז, נבדה, וניצחה בו קנזס סיטי בתוצאה 25–22, לאחר הארכה. במשחק צפו 123.4 מיליון אנשים בארצות הברית והוא המשדר הנצפה ביותר בהיסטוריה.
היה זה שחזור של סופרבול LIV ארבע שנים קודם לכן, שבו ניצחו הצ'יפס 31–20. זה היה הסופרבול הראשון שנערך בנבדה, והשלישי ברציפות במערב ארצות הברית אחרי סופרבול LVI באינגלווד, קליפורניה וסופרבול LVII בגלנדייל, אריזונה. זו הפעם הראשונה מאז סופרבול LV שהאלופה המכהנת משחקת בגמר, כשגם אז הייתה זו קנזס סיטי צ'יפס.
רקע > בחירת מיקום המשחק

ב-23 במאי 2018 בחרה הליגה בתחילה בניו אורלינס, לואיזיאנה, כמארחת סופרבול LVIII. עם זאת, במרץ 2020 החליטו הליגה וארגון השחקנים (NFLPA) להרחיב את העונה הסדירה מ-16 ל-17 משחקים, מה שדחה את תאריך הסופרבול LVIII ל-11 בפברואר 2024 וגרם להתנגשות עם חגיגות המרדי גרא בעיר. ב-14 באוקטובר 2020 הודיעה הליגה כי ניו אורלינס תארח במקום את הסופרבול LIX, וב-15 בדצמבר 2021 הכריזה שאצטדיון אליג'אנט בפרדייז (אנ') שבאזור לאס וגאס, נבדה, יארח את סופרבול LVIII.
רקע > לוגו

סמליל הסופרבול הרשמי נחשף ב-13 בפברואר 2023, וממשיך את התבנית שנקבעה בסופרבול LVI: מספר המשחק מיוצג בספרות רומיות המשקפות את העיר המארחת, כשבאמצע גביע וינס לומברדי. במקרה זה האותיות צבועות בסגול ובאדום וכוללות את הסטריפ ואת שלט הכניסה ללאס וגאס, והאותיות המעוגלות פנימה מזכירות את הארכיטקטורה של מלון הבלאג'יו.
קבוצות > סן פרנסיסקו 49'

סן פרנסיסקו 49' סיימה את עונת 2023 עם מאזן 12–5 ובמקום הראשון בחטיבת ה-NFC. בפלייאוף ניצחו הניינרס 34–31 את גרין ביי פאקרס ובגמר החטיבתי 34–31 את דטרויט ליונס, כשלמרות פיגור 7–24 במחצית הצליחה סן פרנסיסקו לזכות ב-27 נקודות ללא מענה במחצית השנייה ולהעפיל לסופרבול שמיני בתולדותיה. סופרבול LVIII היה הראשון של ה-49' מאז הסופרבול LIV, ואם היו זוכים בו היו הופכים לקבוצה הראשונה ב-NFC והשלישית בליגה לזכות בשישה סופרבולים אחרי פיטסבורג סטילרס וניו אינגלנד פטריוטס.
קבוצות > קנזס סיטי צ'יפס

קנזס סיטי הגיעה לעונת 2023 כאלופת הליגה לאחר שזכתה בסופרבול LVII, וסיימה את העונה במאזן 11–6 במקום השלישי בחטיבת ה-AFC. סופרבול LVIII היה הרביעי של הקבוצה בחמש השנים האחרונות, לאחר שניצחו את מיאמי דולפינס 26–7 בסיבוב הוויילד קארד, את המדורגת שנייה באפלו בילס 27–24 ואת המדורגת ראשונה בולטימור רייבנס 17–10 בגמר החטיבה השישי ברציפות שלהם. זוהי ההופעה השישית של הצ'יפס בסופרבול והרביעית תחת הקוורטרבק פטריק מהומס. הקבוצה זכתה בסופרבולים IV, ‏LIV ו-LVII, ולאחר שזכתה בו הפכה לראשונה שזוכה בשתי אליפויות רצופות מאז ניו אינגלנד פטריוטס ב-2003 ו-2004.
סיקור המשחק

הרבע הראשון של המשחק הסתיים ללא נקודות, ואלו הגיעו רק בבעיטה של קיקר הפורטי ניינרס ג'ייק מודי 18:12 דקות מתחילת המשחק. שבע דקות לאחר מכן מסר הווייד רסיבר של סן פרנסיסקו ג'אואן ג'נינגס לראנינג בק כריסטיאן מקפרי לטאצ'דאון, ובעיטה מוצלחת של מודי העלתה את היתרון ל-10–0. הצ'יפס השיגו נקודות ראשונות 20 שניות בלבד לסיום המחצית, כששער שדה מ-28 יארד של הריסון באטקר קבע את תוצאת הרבע השני, 10–3 ל-49'.
חמש דקות לסיום הרבע השלישי השיג באטקר שער שדה נוסף מ-57 יארד, הארוך ביותר בהיסטוריה של הסופרבול, ושתיים וחצי דקות לאחר מכן השיגו הצ'יפס את הטאצ'דאון הראשון שלהם, כשמסירה של פטריק מהומס למארקס ואלדס-סקנטלינג ובעיטה מוצלחת של באטקר הפכו את התוצאה והעלו את הצ'יפס ליתרון 13–10. טאצ'דאון של ג'נינגס ממסירה של ברוק פרדי החזיר את היתרון לניינרס 16–13 11:12 דקות לסיום הזמן החוקי, אך מודי החמיץ את הבעיטה הנוספת ופספס הזדמנות להגדיל את הפער. באטקר השווה את התוצאה 5:36 לסיום עם שער שדה, ומודי והוא החליפו שערי שדה שקבעו 19–19 בסיום הזמן החוקי והובילו להארכה השנייה בתולדות הסופרבול אחרי סופרבול LI, בו ניצחה ניו אינגלנד פטריוטס את אטלנטה פלקונס.
סן פרנסיסקו פתחה את ההארכה ולאחר 7:38 דקות שער שדה מ-27 יארד של מודי העלה אותם ליתרון 22–19, אך שלוש שניות לסיום מקולי הארדמן קלט מסירה של מהומס לטאצ'דאון וקבע את תוצאת המשחק, 25–22 לקנזס סיטי. הסופרבול נערך בסך הכל 74:57 דקות, הסופרבול הארוך בהיסטוריה והמשחק השביעי באורכו בהיסטוריה של ה-NFL.
הצ'יפס זכו בסופרבול הרביעי בתולדותיהם, והקוורטרבק מהומס נבחר ל-MVP של משחק הסופרבול בפעם השלישית בקריירה, לאחר שזכה בסופרבול השלישי שלו. בכך הוא הפך לשלישי בהיסטוריה שזוכה בתואר ה-MVP שלוש פעמים (אחרי ג'ו מונטנה וטום בריידי) ולראשון שעושה זאת בשני סופרבולים רצופים.
שידור

סופרבול LVIII שודר בטלוויזיה על ידי CBS כחלק מהרוטציה החדשה של חוזה השידור של ה-NFL בין הרשתות CBS, פוקס, NBC ו-ABC/ESPN. כמו כן הועבר המשחק בסטרימינג בשידור חי דרך פרמאונט+, ולראשונה נערך שידור מיוחד לנוער בניקלודיאון. בישראל שודר המשחק בערוץ הספורט, ובמהלך השידור נודע על חילוץ החטופים מרפיח.
בשידור צפו 123.4 אנשים בארצות הברית, שיא כל הזמנים בהיסטוריה של הטלוויזיה, מה שיוחס בין היתר לשידור בניקולדיאון ולנוכחותה במשחק של הזמרת טיילור סוויפט, בת זוגו של טייט אנד הצ'יפס טרוויס קלסי.
בידור > לפני המשחק

ב-18 בינואר 2024 הוכרז שזמרת הקאנטרי ריבה מקנטייר תשיר את המנון ארצות הברית, לצד השחקן דניאל דוראנט שיעשה זאת בשפת הסימנים האמריקאית (ASL). הראפר פוסט מאלון ביצע את "America the Beautiful" וזמרת ה-R&B העכשווי אנדרה דיי שרה את "Lift Every Voice and Sing", כשהשחקנית אנג'ל פיניירו ביצעה את שני השירים ב-ASL.
ה-NFL הזמינה את חברי קבוצת הפוטבול של תיכון להיינהלונה מלהיינה, הוואי, לשמש כקפטני הכבוד במהלך הטלת המטבע, שכן העיר נפגעה קשות בשרפות בהוואי ב-2023.
בידור > מופע מחצית

ב-24 בספטמבר 2023 הוכרז שזמר ה-R&B אשר יוביל את מופע המחצית של הסופרבול LVIII. עימו הופיעו גם אלישה קיז, H.E.R., ג'רמיין דופרי, ויל.איי.אם, ליל ג'ון ולודאקריס.
בידור > פרסום

CBS גבתה כ-7 מיליון דולר אמריקאי עבור 30 שניות של סרטון פרסומת, ושמרה על המחיר של השנים הקודמות. מספר חברות בריאות וקוסמטיקה רכשו פרסונות בסופרבול, מה שקושר לנוכחותה במשחק של טיילור סוויפט שגרמה לעלייה פוטנציאלית בצפייה בו בקרב נשים.
חברת ההימורים FanDuel הציגה פרסומת בכיכובו של השחקן קארל ות'רס, שנפטר ב-1 בפברואר באותה שנה. ידוענים נוספים שהופיעו בפרסומות הם כריסטופר ווקן ואשלי פארק (BMW), טינה פיי (בוקינג), ג'נה אורטגה ודני רמירז (דוריטוס), כריס פראט (פרינגלס), זאק בראף, דונלד פייז'ון וג'ייסון מומואה (T-Mobile), ליונל מסי, דן מרינו וג'ייסון סודייקיס (מיקלוב), ארנולד שוורצנגר (סטייט פארם), טום בריידי (BetMGM) וג'ניפר אניסטון, דייוויד שווימר, ג'לי רול ודייוויד וויקטוריה בקהאם (אובר איטס).
המיליארדר היהודי רוברט קראפט, בעלי הניו אינגלנד פטריוטס, רכש 30 שניות פרסומת עבור סרטון למאבק בשנאת יהודים בעקבות העלייה בשיעורי האנטישמיות בתקופת מלחמת חרבות ברזל. בפרסומת הופיע קרלנס ג'ונס, כותב הנאומים של מרטין לותר קינג שכתב איתו את נאום "יש לי חלום", שטען כי "השנאה משגשגת בשל דבר אחד - שתיקה". מערך ההסברה הלאומי ומשרד התפוצות יצרו פרסומת ששודרה בפרמאונט+ וקורא לשחרור החטופים הישראלים ברצועת עזה במלחמת חרבות ברזל משבי חמאס.
רוברט קנדי ג'וניור, המועמד העצמאי בבחירות לנשיאות ארצות הברית 2024, רכש פרסומת של 30 שניות והיה למועמד הראשון שעושה זאת מאז דונלד טראמפ ומייקל בלומברג בסופרבול LIV.
סרגיי וולקוב

| --- | --- |

סרגיי וולקוב, 2011
 לידה:  1 באפריל 1973 (בן 51) צ'והוייב, ברית המועצות
 מידע כללי
 בשירות:  קוסמונאוט בשירות רוסקוסמוס
 לאום:  רוסי רוסיה
 השכלה:  M. M. Raskova Higher Military Aviation School of Pilots in Tambov 
 תקופת השירות:  1997–2017 (כ־20 שנה)
 זמן שהייה בחלל:  547 ימים, 22 שעות ו-20 דקות
 מספר פעילות חוץ-רכבית:  4
 זמן שהייה בפעילות חוץ-רכבית:  23 שעות ו-20 דקות
 ביוגרפיה בנאס"א:  סרגיי וולקוב באתר נאס"א (באנגלית)
 משימות
 סויוז TMA-12,  סויוז TMA-02M, סויוז TMA-18M
   
 עיטורים
  גיבור הפדרציה הרוסית  עיטור ההצטיינות למען המולדת מדרגה  3,4
 
סרגיי וולקוב (ברוסית:Сергей Александрович Волков ‏, נולד ב-1 באפריל 1974 בצ'והוייב) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-547 ימים בחלל. הוא היה מפקד משלחת מס' 17 של תחנת החלל הבין-לאומית.
ביוגרפיה

סרגיי וולקוב נולד בעיר צ'והוייב, אז באוקראינה הסובייטית שהייתה חלק של ברית המועצות. אביו היה טייס ששירת בבסיס חיל האוויר הסובייטי. כאשר אביו אלכסנדר וולקוב נכלל ליחידת הקוסמונאוטים, המשפחה עברה להתגורר בעיר הכוכבים בה סרגיי וולקוב סיים לימודי בית ספר. בשנת 1995 הוא סיים בית ספר לטייסים והוצב להמשך שירות בבסיס של חיל האוויר הסובייטי.
בשנת 1997 וולקוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים (אביו עזב אותה בשנת 1998).
בשנת 2006 וולקוב היה בצוות גיבוי של טיסה סויוז TMA-8.
בשנת 2008 וולקוב היה מפקד טיסה של סויוז TMA-12 שהתחברה לתחנת החלל הבין-לאומית עם משלחת מס' 17 לתחנת החלל הבין-לאומית בפיקודו. במהלך השהות בתחנת החלל וולקוב ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-24 באוקטובר 2008 לאחר 198 ימים בחלל.
בשנת 2010 וולקוב היה מפקד טיסה של סויוז TMA-02M שהתחברה לתחנת החלל הבין-לאומית עם משלחת מס' 28 לתחנת החלל הבין-לאומית בפיקוד של אנדריי בוריסינקו. הוא המשיך לפעול במסגרת משלחת מס' 29 לתחנת החלל הבין-לאומית בפיקוד של מייקל פוסום. במהלך שהות בחלל וולקוב ביצע פעילות חוץ רכבית באורך של 6 שעות. הוא חזר לכדור הארץ בנובמבר 2011 לאחר 167 ימים בחלל.
בשנת 2015 וולקוב היה מפקד טיסה של סויוז TMA-18M שהתחברה לתחנת החלל הבין-לאומית עם משלחת מס' 45 לתחנת החלל הבין-לאומית בפיקוד של סקוט קלי. הוא המשיך לפעול במסגרת משלחת מס' 46 לתחנת החלל הבין-לאומית. במהלך שהות בחלל וולקוב ביצע פעילות חוץ רכבית באורך של כ-5 שעות. הוא חזר לכדור הארץ במרץ 2015 לאחר 181 ימים בחלל.
וולקוב עזב את יחידת הקוסמונאוטים בשנת 2017 והמשיך לעבוד במרכז גגארין להכשרת קוסמונאוטים.
עונת 1980/1981 בגביע אירופה למחזיקות גביע בכדורסל

| --- | --- |
 תאריך התחלה:  7 באוקטובר 1980
 תאריך סיום:  18 במרץ 1981
 מספר משתתפות:  20
 ערים מארחות:  משחק הגמר:פאלאלוטומטיקה, רומא
 זוכה:  איטליה סקויב קאנטו
 מספר משחקים:  53
 → 1979/19801981/1982 ←
 
עונת 1980/1981 בגביע אירופה למחזיקות גביע בכדורסל הייתה העונה ה-15 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-7 באוקטובר 1980 והתחרות הסתיימה ב-18 במרץ 1981. בתחרות השתתפו 20 קבוצות.
בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה אמרסון וארזה (מחזיקת הגביע), סקויב קאנטו וברצלונה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות.
התחרות הסתיימה בזכייתה של סקויב קאנטו מאיטליה בגביע, בפעם הרביעית בתולדות המועדון, והיא שיאנית הזכיות במפעל יחד עם ריאל מדריד.
מהלך התחרות > שלב הבתים

בית א'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | ספרד (1977) ברצלונה | 6 | 11 | 5 | 1 | 570 | 468 | 102 |
| 2. | איטליה אמרסון וארזה | 6 | 10 | 4 | 2 | 518 | 466 | 52 |
| 3. | הולנד פארקר ליידן | 6 | 9 | 3 | 3 | 506 | 536 | 30- |
| 4. | טורקיה אנאדולו אפס | 6 | 6 | 0 | 6 | 433 | 557 | 124- |
בית ב'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה סקויב קאנטו | 6 | 12 | 6 | 0 | 556 | 471 | 85 |
| 2. | יוגוסלביה ציבונה | 6 | 10 | 4 | 2 | 536 | 515 | 21 |
| 3. | צרפת לה-מאן סארת | 6 | 7 | 1 | 5 | 521 | 530 | 9- |
| 4. | ברית המועצות ז'לגיריס | 6 | 7 | 1 | 5 | 466 | 563 | 97- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   ספרד (1977) ברצלונה |   ספרד (1977) ברצלונה | 92 | 75 |   | 167 |   |  |  |  |  |  |  |  |  |
|  |   יוגוסלביה ציבונה |   יוגוסלביה ציבונה | 85 | 79 |   | 167 |   |  |  |  |  |  |  |  |  |
|  |   יוגוסלביה ציבונה |   יוגוסלביה ציבונה | 85 | 79 |   | 167 |   |   |   ספרד (1977) ברצלונה |   ספרד (1977) ברצלונה |   | 82 |  |  |  |
|  |  |  |  |  |  |  |  |   |   ספרד (1977) ברצלונה |   ספרד (1977) ברצלונה |   | 82 |  |  |  |
|  |  |  |  |  |  |  |  |   |   איטליה סקויב קאנטו |   איטליה סקויב קאנטו |   | 86 |  |  |  |
|  |   איטליה אמרסון וארזה |   איטליה אמרסון וארזה | 84 | 65 |   | 149 |   |   |   איטליה סקויב קאנטו |   איטליה סקויב קאנטו |   | 86 |  |  |  |
|  |   איטליה אמרסון וארזה |   איטליה אמרסון וארזה | 84 | 65 |   | 149 |   |  |  |  |  |  |  |  |  |
|   |   איטליה סקויב קאנטו |   איטליה סקויב קאנטו | 94 | 78 |   | 172 |   |  |  |  |  |  |  |  |  |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 18 במרץ 1981 | איטליה סקויב קאנטו | 82:86 | ספרד (1977) ברצלונה | פאלאלוטומטיקה, רומא צופים: 10,000 שיפוט: ארמניה ארטניק ארבדיאן   צרפת איוואן מייניני |
| 18 במרץ 1981 | פיירלואיג'י מרזוראטי (14)   אנטונלו ריבה (15)  רנצו בריביירה (6)   טום בוסול (18)  ברוס פלאוארס (14)  דניס טאינוצ'נטין (6)   ג'ורג'ו קטיני (4)   רנצו טומבולטו (9) |  | צ'יצ'י קראוס (4)   חואן אנטוניו סן אפיפניו (28)  צ'יצ'ו סיביליו (3)   חואן דומינגו דה לה קרוז (17)  נאחו סולוזבל (2)  פדרו אנסה (9)  מייק פיליפס (2) | פאלאלוטומטיקה, רומא צופים: 10,000 שיפוט: ארמניה ארטניק ארבדיאן   צרפת איוואן מייניני |
ישראל בתחרות

הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לפארקר ליידן מהולנד 96-97 ו-92-87.
סקייבורג

סקייבורג (באנגלית: Skyborg) היא תוכנית של חיל האוויר של ארצות הברית המפתחת כלי טיס קרביים בלתי מאוישים המיועדים ללוות מטוס קרב מאויש, לפיתוח גרעין אוטונומי, מעין מח ממוחשב, שיתאים למגוון רחב של פלטפורמות אוויריות. בשנת 2020, ניתנו חוזים לבואינג, ג'נרל אטומיקס, קרייטוס מערכות אוויר בלתי מאוישות ונורת'רופ גרומן.
פיתוח

ב-29 בספטמבר 2020, חיל האוויר האמריקאי התקשר עם תשעה תאגידים (AeroVironment, Autonodyne LLC, BAE Systems, Blue Force Technologies, Fregata Systems LLC, לוקהיד מרטין, נקסטג'ן אירונאוטיק, סיירה שירותים טכניים ואוניברסיטת וויצ'יטה סטייט) לעבוד על אב טיפוס נסיוני של סקייבורג. ב-21 בדצמבר 2020 נוספה לחוזה Voly Solutions LLC מקונקורד, קליפורניה.
גרסאות ראשוניות של סקייבורג כבר נוסו בטיסה של מספר כלי טיס, ביניהם UTAP-22 של קרייטוס, ו MQ-20 Avenger של ג'נרל אטומיקס.
מפקד מעבדת המחקר של חיל האוויר האמריקני הודיע כי לדעתו המערכת תהיה מבצעית כבר במהלך 2023.
הערות שוליים

↑  "Skyborg: the US Air Force's future AI fleet". Airforce Technology (באנגלית בריטית). 2019-08-28. נבדק ב-2020-08-21.
↑  "4 Companies Move Forward in Skyborg Competition". Air Force Magazine (באנגלית אמריקאית). 2020-07-24. נבדק ב-2020-08-21.
↑  Insinna, Valerie (2020-07-23). "Four companies win contracts to build the Air Force's Skyborg drone". Defense News (באנגלית אמריקאית). נבדק ב-2020-08-21.
↑  "Contracts for September 29, 2020". U.S. DEPARTMENT OF DEFENSE (באנגלית אמריקאית). נבדק ב-2021-01-27.
↑  "Contracts for December 21, 2020". U.S. DEPARTMENT OF DEFENSE (באנגלית אמריקאית). נבדק ב-2021-01-27.
סקייט (SSN-578)

| --- | --- |
"סקייט" על פני הקרח בקוטב הצפוני, 1959
"סקייט" על פני הקרח בקוטב הצפוני, 1959
 תיאור כללי
 סוג אונייה:  צוללת
 צי:   צי ארצות הברית
 דגל הצי:  
 סדרה:  סקייט
 אוניות בסדרה:  4
 ציוני דרך עיקריים
 מספנה:  גרוטון, קונטיקט, ארצות הברית
 הוזמנה:  1955
 הושקה:  17 במאי 1957
 תקופת הפעילות:  23 בדצמבר 1957 – 30 באוקטובר 1986 (28 שנים)
 מידות
 הֶדְחֶק:  2,590 טון על פני המים, 2,894 טון בצלילה
 אורך:  81.56 מטר
 רוחב:  7.60 מטר
 נתונים טכניים
 מהירות:  15.5 קשר על פני המים  18 קשר בצלילה
 גודל הצוות:  84 (8 קצינים, 76 מש"קים וחוגרים)
 הנעה:  כור אטומי ימי
 צורת הנעה:  צוללת גרעינית
 אמצעי לחימה
 חימוש:  8 צינורות טורפדו 21 אינץ'
סקייט (SSN-578) (שם רשמי באנגלית: (USS Skate (SSN-578, "סקייט" הוא מין של דג סחוס מסוג בטאי) הייתה צוללת גרעינית בצי ארצות הברית, ואב טיפוס לצוללות מסדרת סקייט. היא הייתה הצוללת הגרעינית השלישית שנבנתה, השנייה שהגיעה לקוטב הצפוני והראשונה שעלתה שם מעל פני הקרח והייתה כלי השיט הראשון שהגיע בפועל לקוטב הצפוני. כמו כן הייתה הראשונה שהשלימה מסע תת-ימי טרנס-אטלנטי. חברת ג'נרל דיינמיקס קיבלה את חוזה הבנייה של הצוללת ב-18 ביולי 1955, הצוללת נבנתה במספנות הצי בגרוטון, קונטיקט. הצוללת הושקה ב-17 במאי 1957 ונכנסה לשירות מבצעי ב-23 בדצמבר אותה שנה.